Babameisie lewend gevind ure ná motor in rivier belandLynn Jennifer Groesbeck en haar dogtertjie Lily. Foto: gofundme.com Fox News berig ŉ visserman het op die motor afgekom. Die baba se ma, Lynn Jennifer Groesbeck (25), is in die ongeluk dood. Volgens die berig het die ongeluk laat Vrydagaand plaasgevind en is die 18 maande oue Lily eers Saterdagmiddag gevind waar sy onderstebo in haar motorstoeltjie gehang het. Lily is in ŉ kritieke maar stabiele toestand na die Pimary-kinderhospitaal gevlieg. Volgens die berig was die rivier se water so koud dat agt nooddienswerkers Saterdag vir hipotermie behandel moes word. Volgens die polisie het Groesbeck se motor vermoedelik teen ŉ sementversperring op ŉ brug gebots voor die motor in die rivier beland het. Sy en Lily het glo by haar ouers gekuier en was op pad huis toe, toe die ongeluk gebeur het.